पाएं अपने शहर की ताज़ा ख़बरें और फ्री ई-पेपरडाउनलोड करें
संक्रमण के खतरे के दौरान जिला अस्पताल में सामने आई आक्सीजन सिलेंडरों की कमी को दूर करने के लिए विधायक जजपाल सिंह जज्जी ने 50 ऑक्सीजन सिलेंडर खरीदकर जिला अस्पताल को भेज कर दिए। इन्हें मिलाकर जिला अस्पताल में अब सिलेंडरों की संख्या 200 से ज्यादा हो गए।
ज्ञात रहे अप्रैल के पहले सप्ताह से जिले में शुरू हुए संक्रमण के खतरे के दौरान अस्पताल में सिर्फ 70 सिलेंडर ही थे। इन्हीं सिलेंडरों में से आधे सिलेंडरों से ऑक्सीजन देकर खाली हुए सिलेंडरों को फिर भरवाकर लाया जा रहा था। लेकिन अप्रैल के दूसरे सप्ताह से ही मरीजों की संख्या बढ़ने के कारण ऑक्सीजन की खपत बढ़ने लगी। इस कारण सिलेंडरों की संख्या कम पड़ने लग गई और सिलेंडरों के रिफिलिंग में दिक्कत आने लगी।
ऐसे में प्रशासन ने आसपास के स्वास्थ्य केंद्रों से सिलेंडर मंगवाने के साथ ही निजी लोगों के सिलेंडर भी अधिग्रहित कर लिए। इधर लगातार मरीजों की संख्या बढ़ने के कारण यह सिलेंडर भी कम पढ़ने लगे। इस पर विधायक जज्जी ने बुधवार को अपने स्तर से 50 बड़े जंबो सिलेंडर खरीद कर जिला अस्पताल को भेंट कर दिए। ताकि रिफलिंग में आ रही समस्या खत्म हो जाए।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn